**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**Dėl plungės rajono savivaldybės tarybos 2021 M. SAUSIO 28 D. SPRENDIMO NR. T1-18 „DĖL NEGYVENAMOSIOS PATALPOS SUTEIKIMO PANAUDOS TEISE BENDRUOMENEI „GINTALIŠKĖS SODŽIUS“ PAKEITIMO**

2022 m. kovo 24 d. Nr. T1-

Plungė

Plungės rajono savivaldybės taryba nusprendžia:

1. Pakeisti Plungės rajono savivaldybės tarybos 2021 m. sausio 28 d. sprendimo Nr. T1-18 „Dėl negyvenamosios patalpos suteikimo panaudos teise bendruomenei „Gintališkės sodžius“ 1 punktą ir išdėstyti jį taip:

„1. Pripažinti pasibaigusia patikėjimo teisę į Žemaičių Kalvarijos kultūros centro negyvenamąją patalpą – Kultūros namus su rūsiu (53,31 kv. m), pažymėtu indeksu 1-6, ir į bendro naudojimo patalpas, pažymėtas indeksais: a-1 (8,81 kv. m), a-2 (18,46 kv. m), iš viso 27,27 kv. m (unikalus Nr. 6897-0012-5012:0004, registro Nr. 80/50066, bendras plotas - 308,33 kv. m), esančias Parko g. 6-2, Gintališkės k., Plungės r. sav., kurių įsigijimo vertė – 12 327,10 Eur, likutinė vertė 2021 m. sausio 31 d. – 3 780,99 Eur, finansavimo šaltinis – Savivaldybės biudžeto lėšos, – ir patalpas perduoti Plungės rajono savivaldybės administracijai valdyti, naudoti ir disponuoti jomis patikėjimo teise.“

1. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti sprendimo 1 punkte nurodyto turto perdavimo–priėmimo akto pakeitimą su Žemaičių Kalvarijos kultūros centru ir sprendimo 1 punkte nurodyto Savivaldybės turto, pagal panaudos sutartį perduodamo bendruomenei „Gintališkės sodžius“, perdavimo–priėmimo akto pakeitimą - su bendruomene „Gintališkės sodžius“.

Savivaldybės meras

SUDERINTA:

Administracijos direktorius M. Kaunas

Turto skyriaus vedėja Ž. Bieliauskienė

Kalbos tvarkytojas A. Eidukaitis

Juristas V. Tumas

Buhalterinės apskaitos skyriaus vedėja G. Pečkauskienė

Sprendimą rengė Turto skyriaus vyr. specialistė I. Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„Dėl plungės rajono savivaldybės tarybos 2021 M. SAUSIO 28 D. SPRENDIMO NR. T1-18 „DĖL NEGYVENAMOSIOS PATALPOS SUTEIKIMO PANAUDOS TEISE BENDRUOMENEI „GINTALIŠKĖS SODŽIUS“ PAKEITIMO“**

2022 m. vasario 28 d.

Plungė

**1. Parengto teisės akto projekto tikslas –** pakeisti Plungės rajono savivaldybės tarybos 2021 m. sausio 28 d. sprendimo Nr. T1-18 „Dėl negyvenamosios patalpos suteikimo panaudos teise bendruomenei „Gintališkės sodžius“ 1 punktą.

**2. Teisės akto projekto esmė**, **rengimo priežastys ir motyvai.**

2022 m. vasario 17 d. Plungės paslaugų ir švietimo centro Biudžetinių įstaigų centralizuotos buhalterinės apskaitos skyrius kreipėsi į Administraciją su prašymu pakeisti 2021 m. metais pateiktą patalpos - Kultūros namų su rūsiu 53,31 kv. m, pažymėtu 1-6 ir, bendro naudojimo patalpoms, pažymėtomis: a-1 (8,81 kv. m), a-2 (18,46 kv. m), iš viso 27,27 kv. m (unikalus Nr. 6897-0012-5012:0004, registro Nr. 80/50066, bendras plotas - 308,33 kv. m), esančių Parko g. 6-2, Gintališkės k., Plungės r. sav., įsigijimo vertę iš „123270,10“ į „12327,10“, kadangi padaryta techninė klaida.

**3. Kodėl būtina priimti sprendimą, kokių pozityvių rezultatų laukiama.** Pagal patvirtintą 2021 metų konsolidavimo kalendorių, finansinių ataskaitų rinkinių duomenys ir eliminavimo 2021 metų informacija turi būti pateikta ir patvirtinta VSAKIS. Ištaisius klaidą, bus pateikti teisingi duomenys į VSAKIS.

**4. Siūlomos teisinio reguliavimo nuostatos.** Siūloma pakeisti 2021 m. sausio 28 d. sprendimą Nr. T1-18 „Dėl negyvenamosios patalpos suteikimo panaudos teise bendruomenei „Gintališkės sodžius“ bei turto perdavimo-priėmimo aktus, sudarytus su Žemaičių Kalvarijos kultūros centru ir su bendruomene „Gintališkės sodžius“.

**5. Pateikti skaičiavimus, išlaidų sąmatas, nurodyti finansavimo šaltinius.**

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Keičiamas 2021 m. sausio 28 d. sprendimas Nr. T1-18 „Dėl negyvenamosios patalpos suteikimo panaudos teise bendruomenei „Gintališkės sodžius“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Plungės paslaugų ir švietimo centro Biudžetinių įstaigų centralizuotos buhalterinės apskaitos skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija.** Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Šis sprendimas nereguliuos naujos teisinių santykių srities.* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems*  *aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja Turto skyriaus vyr. specialistė Inga Daublienė