**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PRISIDĖTI PRIE PLUNGĖS MIESTO TELŠIŲ GATVĖS REKONSTRAVIMO DARBŲ FINANSAVIMO**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu ir Kelių priežiūros ir plėtros programos finansavimo lėšų naudojimo tvarkos aprašo, patvirtinto Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, 15 punktu, Plungės rajono savivaldybės taryba n u s p r e n d ž i a:

Prisidėti prie Plungės miesto Telšių gatvės rekonstravimo darbų finansavimo Savivaldybės biudžeto lėšomis, gavus Kelių priežiūros ir plėtros programos finansavimo lėšas, skirtas valstybei svarbiems vietinės reikšmės kelių objektams finansuoti.

Savivaldybės meras

SUDERINTA:

Administracijos direktorius Mindaugas Kaunas

Vietos ūkio skyriaus vedėjas Arvydas Liutika

Kalbos tvarkytojas Algirdas Eidukaitis

Juridinio ir personalo administravimo skyriaus vedėjas Vytautas Tumas

Sprendimą rengė Vietos ūkio skyriaus vyr. specialistas Modestas Budrys

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PRISIDĖTI PRIE PLUNGĖS MIESTO TELŠIŲ GATVĖS REKONSTRAVIMO DARBŲ FINANSAVIMO“** |
| 2022 m. kovo 7 d.  Plungė |

**1. Parengto teisės akto projekto tikslai, uždaviniai, problemos esmė.** Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu ir Kelių priežiūros ir plėtros programos finansavimo lėšų naudojimo tvarkos aprašo, patvirtinto Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, 15 punktu, Plungės rajono savivaldybės administracija įsipareigoja prisidėti prie Plungės miesto Telšių gatvės rekonstravimo darbų, gavusi Kelių priežiūros ir plėtros programos finansavimo lėšas, skirtas valstybei svarbiems vietinės reikšmės kelių objektams finansuoti.

**2. Kaip šiuo metu yra sprendžiami projekte aptarti klausimai.** Parengtas pritarimas, kad bus skirtos Savivaldybės biudžeto lėšos Plungės miesto Telšių gatvės rekonstrukcijos darbams.

**3. Kodėl būtina priimti sprendimą, kokių pozityvių rezultatų laukiama.** Norint gauti Kelių priežiūros ir plėtros programos finansavimo lėšas, skirtas valstybei svarbiems vietinės reikšmės kelių objektams, būtina prisidėti prie objekto savo biudžeto lėšomis.

**4. Siūlomos teisinio reguliavimo nuostatos.** Skirti finansavimą Plungės miesto Telšių gatvės rekonstrukcijos darbams.

**5. Pateikti skaičiavimus, išlaidų sąmatas, nurodyti finansavimo šaltinius.** Gavus finansavimą, paaiškės Savivaldybės prisidėjimo dalis.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Vietos ūkio skyriui.

**11. Kita svarbi informacija**

**12.** **Numatomo teisinio reguliavimo poveikio vertinimas.**

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Infrastruktūros plėtra* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengė Vietos ūkio skyriaus vyr. specialistas Modestas Budrys