|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL TURTO PATIKĖJIMO SUTARČIŲ PRATĘSIMO** |
| 2022 m. kovo 24 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 6 straipsnio 30 punktu ir 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 13.2 papunkčiu, atsižvelgdama į UAB „Plungės šilumos tinklai“ 2022 m. vasario 3 d. raštą Nr. SD-17 ir 2022 m. vasario 18 d. raštą Nr. SD-24, Plungės rajono savivaldybės taryba nusprendžia:

1. Pratęsti penkiems metams - iki 2027 m. kovo 28 d. - Plungės rajono savivaldybei nuosavybės teise priklausančio uždarosios akcinės bendrovės „Plungės šilumos tinklai“ patikėjimo teise (pagal patikėjimo sutartį) valdomo Negyvenamųjų patalpų pastate - Valgyklos patalpose, pritaikytose bendruomenės poreikiams, esančiame Dvaro g. 8, Gegrėnų k., Plungės r. sav., (nekilnojamojo turto kadastrinių matavimų bylos Nr. 68/8501, registro numeris 44/1344060, pastato unikalus numeris 6898-4004-2018, plane pažymėtas 1B1p, bendras plotas 634,85 kv. m), patalpų, pažymėtų indeksais: R-1 (10,73 kv. m), R-2 (27,99 kv. m), R-3 (25,74 kv. m), R-4 (6,74 kv. m), R-5 (6,82 kv. m), R-6 (8,16 kv. m), kurių bendras plotas – 86,18 kv. m, 2017 m. kovo 28 d. Plungės rajono savivaldybės turto patikėjimo sutartį Nr. BT6-02-701 (notarinio registro Nr. 1870) su uždarąja akcine bendrove „Plungės šilumos tinklai“ (kodas 170535455).

2. Pratęsti penkiems metams - iki 2027 m. kovo 28 d. - Plungės rajono savivaldybei nuosavybės teise priklausančio uždarosios akcinės bendrovės „Plungės šilumos tinklai“ patikėjimo teise (pagal patikėjimo sutartį) valdomo granulinio kieto kuro katilo su katilinės įranga (katilo modelis „Propel – 40“; maksimalus galingumas - 40 kW; reguliuojama temperatūra – 40-90 º C; darbinė temperatūra – maks. 90 ºC; bandymo slėgis – 4,3 bar; vandens apimtis – 110 l; kuras – medienos granulės EN14961-2/A1, A2-φ 6mm), 2017 m. kovo 28 d. Savivaldybės ilgalaikio turto patikėjimo sutartį Nr. BT6-02-701 su uždarąja akcine bendrove „Plungės šilumos tinklai“ (kodas 170535455).

3. Įgalioti Plungės rajono savivaldybės administracijos direktorių, o jo nesant –Administracijos direktoriaus pavaduotoją pasirašyti sprendimo 1 ir 2 punktuose nurodyto turto patikėjimo sutarčių pakeitimus su uždarąja akcine bendrove „Plungės šilumos tinklai“.

Savivaldybės meras

SUDERINTA:

Administracijos direktorius M. Kaunas

Turto skyriaus vedėja Ž. Bieliauskienė

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė Turto skyriaus vyr. specialistė I. Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL TURTO PATIKĖJIMO SUTARČIŲ PRATĘSIMO“** |
| 2022 m. vasario 28 d. Nr. T1-  Plungė |

**1. Parengto teisės akto projekto tikslai –** pratęsti penkiems metams - iki 2027 m. kovo 28 d. - patikėjimo sutartis su uždarąja akcine bendrove „Plungės šilumos tinklai“ dėl turto, esančio Dvaro g. 8, Gegrėnų k., Plungės r. sav.

**2. Kaip šiuo metu yra sprendžiami projekte aptarti klausimai.** 2022 m. vasario 3 d. uždaroji bendrovė „Plungės šilumos tinklai“ kreipėsi su prašymu pratęsti dvi 2017 m. sudarytas sutartis dar penkeriems metams. Administracija parengė sprendimo projektą dėl turto, kurį šiuo metu patikėjimo teise valdo bendrovė, patikėjimo sutarčių pratęsimo dar 5 metams.

**3. Kodėl būtina priimti sprendimą, kokių pozityvių rezultatų laukiama.** Priėmus tarybos sprendimą, bendrovė toliau vykdys vieną iš savarankiškų savivaldybės funkcijų - šilumos ir geriamojo vandens tiekimo ir nuotekų tvarkymo organizavimas - patalpose, esančiose Dvaro g. 8, Gegrėnų k., Plungės r. sav.

**4. Siūlomos teisinio reguliavimo nuostatos.** Pratęsti penkeriems metams 2017 m. kovo 28 d. Plungės rajono savivaldybės turto patikėjimo sutartį Nr. BT6-02-701 (notarinio registro Nr. 1870) ir Savivaldybės ilgalaikio turto patikėjimo sutartį Nr. BT6-02-701 su uždarąja akcine bendrove „Plungės šilumos tinklai“.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Uždarosios akcinės bendrovės „Plungės šilumos tinklai“ prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Uždarajai akcinei bendrovei „Plungės šilumos tinklai“.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengė Turto skyriaus vyr. specialistė Inga Daublienė