**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMŲJŲ PATALPŲ PANAUDOS SUTARTIES PRATĘSIMO**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 36 ir 41 punktais bei atsižvelgdama į Plungės rajono pramonininkų sąjungos 2022 m. kovo 1 d. raštą Nr. AG-1260, Plungės rajono savivaldybės taryba nusprendžia:

1. Pratęsti penkerių metų laikotarpiui – iki 2027 m. balandžio 28 dienos - 2017 m. balandžio 28 d. Savivaldybės turto, panaudos pagrindais perduoto Plungės rajono pramonininkų sąjungai, sutartį Nr. BT6-02-705, sudarytą su Plungės rajono pramonininkų sąjunga (asociacija). Turtas – Plungės rajono savivaldybei nuosavybės teise priklausančios negyvenamosios patalpos, esančios Vytauto g. 7-14, Plungės m. (registro įrašo numeris 80/13592, patalpų unikalus numeris 6893-5001-5018:0011, kadastrinių matavimų bylos Nr. 24784/2160); patalpos pažymėtos indeksais: 14-19 (12,82 kv. m), 14-20 (6,14 kv. m), su dalimi bendro naudojimo patalpų, pažymėtų indeksais: 14-2 (0,33 kv. m), 14-3 (0,48 kv. m), 14-32 (0,67 kv. m), 14-33 (2,18 kv. m), bendras plotas – 22,62 kv. m.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti papildomą susitarimą prie Savivaldybės turto panaudos sutarties su Plungės rajono pramonininkų sąjunga.

Savivaldybės meras

SUDERINTA:

Administracijos direktorius M. Kaunas

Juridinio ir personalo administravimo skyriaus vedėjas V. Tumas

Kalbos tvarkytojas A. Eidukaitis

Sprendimą rengė Turto skyriaus vyr. specialistė I. Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEGYVENAMŲJŲ PATALPŲ PANAUDOS SUTARTIES PRATĘSIMO“**

2022 m. kovo 2 d.

Plungė

**1. Parengto teisės akto projekto tikslai –** pratęsti 2017 m. balandžio 28 d. sudarytą Savivaldybės turto, panaudos pagrindais perduoto Plungės rajono pramonininkų sąjungai, sutartį Nr. BT6-02-705 su Plungės rajono pramonininkų sąjunga (asociacija) penkerių metų laikotarpiui – iki 2027 m. balandžio 28 dienos.

**2. Kaip šiuo metu yra sprendžiami projekte aptarti klausimai.** 2022 m. kovo 1 d. Plungės rajono pramonininkų sąjunga kreipėsi su prašymu pratęsti 2017 m. sudarytą sutartį dar penkeriems metams. Administracija parengė sprendimo projektą dėl turto, kurį šiuo metu panaudos teise valdo asociacija, panaudos sutarties pratęsimo.

**3. Kodėl būtina priimti sprendimą, kokių pozityvių rezultatų laukiama.** Priėmus tarybos sprendimą, Plungės rajono pramonininkų sąjunga ir toliau galės vykdyti savo veiklą, aktyviai atstovauti įvairių pramonės šakų ir teikiamų paslaugų įmonių, mokymo įstaigų interesams.

**4. Siūlomos teisinio reguliavimo nuostatos.** Pratęsti penkeriems metams 2017 m. balandžio 28 d. Savivaldybės turto, panaudos pagrindais perduoto Plungės rajono pramonininkų sąjungai, sutartį Nr. BT6-02-705.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono pramonininkų sąjungos prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono pramonininkų sąjungai.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengė Turto skyriaus vyr. specialistė Inga Daublienė