|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS**  **DĖL PLUNGĖS RAJONO SAVIVALDYBĖS TARYBOS 2016 M. VASARIO 11 D. SPRENDIMO NR. T1-35 „DĖL PRITARIMO PROJEKTUI „PAVIRŠINIŲ NUOTEKŲ SISTEMŲ TVARKYMAS PLUNGĖS MIESTE“ IR FINANSAVIMO SKYRIMO“ IR JĮ KEITUSIO SPRENDIMO PAKEITIMO** |
| 2022 m. kovo 24 d. Nr. T1- |
| Plungė |

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2016 m. vasario 11 d. sprendimo Nr. T1-35 „Dėl pritarimo projektui „Paviršinių nuotekų sistemų tvarkymas Plungės mieste“ ir finansavimo skyrimo“ (kartu su 2017 m. rugsėjo 21 d. sprendimu Nr. T1-221) 1 ir 2 punktus ir išdėstyti juos taip:

„1. Įgyvendinti projektą „Paviršinių nuotekų sistemų tvarkymas Plungės mieste“, Nr. 05.1.1.-APVA-R-007-81-0001, kurio vertė - apie 2 067 700 Eur su PVM.

2. Skirti iki 305 502 Eur su PVM iš Savivaldybės biudžeto skolintų lėšų tinkamoms Projekto išlaidoms apmokėti ir padengti netinkamas finansuoti, bet Projektui įgyvendinti būtinas, išlaidas.“

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytojas Algirdas Eidukaitis

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Vietos ūkio skyriaus vedėjas Arvydas Liutika

Sprendimą rengė Strateginio planavimo ir investicijų skyriaus vedėja Ž. Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2016 M. VASARIO 11 D. SPRENDIMO NR. T1-35 „DĖL PRITARIMO PROJEKTUI „PAVIRŠINIŲ NUOTEKŲ SISTEMŲ TVARKYMAS PLUNGĖS MIESTE“ IR FINANSAVIMO SKYRIMO“ IR JĮ KEITUSIO SPRENDIMO PAKEITIMO“**

2022 m. kovo 1 d.

Plungė

**1. Parengto teisės akto projekto tikslai**

Sprendimo projekto tikslas – pritarti padidintos apimties projekto „Paviršinių nuotekų sistemų tvarkymas Plungės mieste“, Nr. 05.1.1.-APVA-R-007-81-0001, įgyvendinimui pagal 2014-2020 m. Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir pritaikymas prie klimato kaitos“ įgyvendinimo priemonę Nr. 05.1.1-APVA-R-007 „Paviršinių nuotekų sistemų tvarkymas“ ir numatyti papildomo finansavimo lėšas.

**2.** **Teisės akto projekto esmė, rengimo priežastys ir motyvai.**

LR aplinkos ministerija 2021-11-03 raštu Nr. (15-1)-D8(E)-6834 „Dėl papildomo projektų finansavimo“ kreipėsi į regionų plėtros tarybų administracijas dėl galimybės papildomai finansuoti įgyvendinamus regionų projektus pagal Aplinkos ministerijos kuruojamas regionines planavimo priemones.

UAB „Plungės vandenys“ pateikė papildomo finansavimo poreikį įgyvendinamam projektui „Paviršinių nuotekų sistemų tvarkymas“ vykdyti didesne apimtimi.

Atsižvelgiant į LR aplinkos ministerijos suplanuotą skirti finansavimą Projektui, inicijuojamas tarybos sprendimas dėl privalomos nuosavo indėlio dalies skyrimo Projektui įgyvendinti.

**3. Lėšų poreikis (jeigu teisės aktui įgyvendinti reikalingos lėšos).**

Šiuo metu baigiamo įgyvendinti Projekto apimtis be papildomo finansavimo:

Projekto išlaidų suma iš viso - 1 446 tūkst. Eur;

Skiriamas ES finansavimas - 1 229 tūkst. Eur;

Vykdytojo ir partnerių lėšos - 217 tūkst. Eur.

Vadovaujantis LR aplinkos ministerijos 2022-01-24 raštu Nr. (15-1)-D8 (E) – 410 „Dėl priemonės Nr. 05.1.1.-APVA-R-007 „Paviršinių nuotekų sistemų tvarkymas“ papildomo finansavimo“, uždarosios akcinės bendrovės „Plungės vandenys“ įgyvendinamam projektui „Paviršinių nuotekų sistemų tvarkymas Plungės mieste“, Nr. 05.1.1.-APVA-R-007-81-0001, suplanuotas skirti papildomas finansavimas - 502 000 Eur.

2014-2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės 05.1.1-APVA-R-007 „Paviršinių nuotekų sistemų tvarkymas“ finansavimo sąlygų aprašo 36 punktas nustato: „36. Didžiausia galima projekto finansuojamoji dalis sudaro 85 procentus visų tinkamų finansuoti projekto išlaidų. Pareiškėjas ir (arba) partneris privalo prisidėti prie projekto finansavimo ne mažiau kaip 15 procentų visų tinkamų finansuoti projekto išlaidų.“

Papildomo pareiškėjo ir (arba) partnerio finansavimo poreikis projektui įgyvendinti per 2022-2023 m. - 88 588,247 Eur, iš kurių:

2022 m.- 26 576,47 Eur;

2023 m. – 62 011,77 Eur.

**4. Laukiami rezultatai.**

Bus sudarytos sąlygos įgyvendinti didesnės apimties projektą „Paviršinių nuotekų sistemų tvarkymas Plungės mieste“ ir bus galima pasiekti didesnius kiekybinius rezultatus.

Papildomos lėšos būtų panaudotos lietaus nuotekų valymų įrenginių statybai, tinklų įrengimui ir rekonstrukcijai. Numatoma pastatyti vienus valymo įrenginius, įrengti apie 800 m naujų tinklų ir rekonstruoti apie 250 m lietaus nuotekų tinklų. Lietaus nuotekos bus surenkamos nuo 5,2 ha ploto.

**5. Kita svarbi informacija**

1. LR aplinkos ministerijos 2022-01-24 raštas Nr. (15-1)-D8 (E) – 410 „Dėl priemonės Nr. 05.1.1.-APVA-R-007 „Paviršinių nuotekų sistemų tvarkymas“ papildomo finansavimo“, 2 lapai.
2. UAB „Plungės vandenys“ 2022-02-03 raštas Nr. 42 „Dėl papildomo finansavimo poreikio projektui „Paviršinių nuotekų sistemų tvarkymas Plungės mieste“, 1 lapas.
3. UAB „Plungės vandenys“ 2022-02-02 raštas Nr. 38 „Dėl projekto Nr. 05.1.1-APVA-R-007-81-0001 „Paviršinių nuotekų sistemų tvarkymas Plungės mieste“ papildomų veiklų vykdymo“, 1 lapas.
4. UAB „Plungės vandenys“ valdybos 2022-02-01 posėdžio protokolas Nr. 2, 1 lapas.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | Skatinamas Plungės rajono ekonominis augimas | - |
| *Finansams* | - | - |
| *Socialinei aplinkai* | Bus sudarytos sąlygos mažinti bedarbystę rajone | - |
| *Viešajam administravimui* | - | - |
| *Teisinei sistemai* | - | - |
| *Kriminogeninei situacijai* | - | - |
| *Aplinkai* | Mažinama aplinkos tarša | - |
| *Administracinei naštai* | - | - |
| *Regiono plėtrai* | Didinamas regiono socialinis, ekonominis patrauklumas | - |
| *Kitoms sritims, asmenims ar jų grupėms* | - | - |

**Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Strateginio planavimo ir investicijų skyriaus vedėja Žaneta Vaitkuvienė