**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS STEBĖTOJŲ TARYBOS sudarymo**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 4 punktu, Lietuvos Respublikos sveikatos priežiūros įstaigų įstatymo 33 straipsnio 3 dalimi, Viešosios įstaigos Plungės rajono savivaldybės ligoninės įstatų, patvirtintų Plungės rajono savivaldybės tarybos 2021 m. gruodžio 27 d. sprendimu Nr. T1-330 ,,Dėl Viešosios įstaigos Plungės rajono savivaldybės ligoninės įstatų patvirtinimo“, IX skyriaus nuostatomis, Plungės rajono savivaldybės taryba nusprendžia:

1. Sudaryti viešosios įstaigos Plungės rajono savivaldybės ligoninėsStebėtojų tarybą penkeriems metams:

Oresta Gerulskienė, Plungės rajono savivaldybės gydytoja;

Milda Šapalienė, Finansų ir biudžeto skyriaus vyr. specialistė;

Lina Ablingienė, VšĮ Plungės rajono savivaldybės ligoninės Neurologijos skyriaus vyresnioji slaugytoja-slaugos administratorė;

Židrūnas Gelumbickas, mažosios bendrijos „Statgruna“ direktoriaus;

Vilija Pivorienė, viešosios įstaigos Plungės rajono savivaldybės ligoninės radiologijos technologė.

2.Pripažinti netekusiais galios Plungės rajono savivaldybės tarybos 2017 m. vasario 15 d. sprendimą Nr. T1-31 ,,Dėl viešosios įstaigos Plungės rajono savivaldybės ligoninės Stebėtojų tarybos sudarymo ir jos darbo reglamento patvirtinimo“ ir jį keitusius sprendimus.

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytojas Algirdas Eidukaitis

Juridinio ir personalo administravimo skyriaus vedėjas Vytautas Tumas

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS STEBĖTOJŲ TARYBOS sudarymo“** |
| 2022 m. kovo 7 d.  Plungė |

**1. Parengto teisės akto projekto tikslai.** Vadovaujantis Lietuvos Respublikos vietos savivaldos įstatymo 16 straipsnio 3 dalies 4 punktu, Lietuvos Respublikos sveikatos priežiūros įstaigų įstatymo 33 straipsnio 3 dalimi, Viešosios įstaigos Plungės rajono savivaldybės ligoninės įstatų, patvirtintų Plungės rajono savivaldybės tarybos 2021 m. gruodžio 27 d. sprendimu Nr. T1-330 ,,Dėl Viešosios įstaigos Plungės rajono savivaldybės ligoninės įstatų patvirtinimo“, IX skyriumi, rengiamas šis sprendimo projektas.

**2.** **Kaip šiuo metu yra sprendžiami projekte aptarti klausimai.**

Ligoninės veiklos viešumui užtikrinti penkeriems metams yra sudaromas kolegialus organas - Ligoninės Stebėtojų taryba. Stebėtojų tarybos tikslai yra užtikrinti LNSS viešosios įstaigos veiklos viešumą ir patarti Ligoninės dalininkų susirinkimui (Ligoninės savininkui) Ligoninės veiklos klausimais. Ji sudaroma iš penkių narių: dviejų Įstaigos savininko teises ir pareigas įgyvendinančios institucijos paskirtų asmenų; dviejų savivaldybės, kurios teritorijoje yra Įstaigos buveinė, tarybos paskirtų asmenų; vieno Įstaigos pagal Darbo kodeksą veikiančio darbuotojų atstovo paskirto asmens. Stebėtojų tarybos narių kadencijų skaičius nėra ribojamas.

Į Stebėtojų tarybą negali būti paskirti asmenys, kurie dirba Ligoninės vadovu, vadovo pavaduotoju, padalinių ir filialų vadovais, vyriausiuoju finansininku (buhalteriu), dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijoje, veikiančioje prie Sveikatos apsaugos ministerijos bei savivaldybės tarybos nariai.

Stebėtojų taryba savo veiklą pradeda, Ligoninės steigėjui (savininkui) priėmus sprendimą dėl jos sudarymo. Stebėtojų tarybai vadovauja pirmininkas, kurį iš savo narių renka Stebėtojų taryba.

Stebėtojų tarybos posėdžiai rengiami ne rečiau kaip du kartus per metus.

Stebėtojų tarybos kompetencija:

1. analizuoti Ligoninės veiklą ir pateikti savo išvadas bei pasiūlymus Ligoninės vadovui ir Ligoninės steigėjui (savininkui);

2. išklausyti ir įvertinti Ligoninės direktoriaus parengtą metinės veiklos ataskaitą bei Ligoninės veiklos siekiamų užduočių vykdymą ir pareikšti savo nuomonę apie ją Ligoninės steigėjui (savininkui);

3. stebėtojo teisėmis dalyvauti Ligoninės organizuojamuose konkursuose padalinių ir filialų vadovų pareigoms užimti ir pareikšti savo nuomonę Ligoninės steigėjui (savininkui);

4. derinti Ligoninės darbuotojų darbo apmokėjimo tvarką.

**3. Kodėl būtina priimti sprendimą, kokių pozityvių rezultatų laukiama.** Pasibaigus penkerių metų kadencijai, reikia pripažinti negaliojančiais Plungės rajono savivaldybės tarybos 2017 m. vasario 15 d. sprendimą Nr. T1-31 ,,Dėl viešosios įstaigos Plungės rajono savivaldybės ligoninės Stebėtojų tarybos sudarymo ir jos darbo reglamento patvirtinimo“ kartu su jį keitusiais sprendimais.

**4. Siūlomos teisinio reguliavimo nuostatos.** Bus patvirtinta naujos sudėties VšĮ Plungės rajono savivaldybės ligoninėsStebėtojų taryba.

**5. Pateikti skaičiavimai, išlaidų sąmatos, nurodyti finansavimo šaltiniai.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiais galios Plungės rajono savivaldybės tarybos 2017 m. vasario 15 d. sprendimą Nr. T1-31 ,,Dėl viešosios įstaigos Plungės rajono savivaldybės ligoninės Stebėtojų tarybos sudarymo ir jos darbo reglamento patvirtinimo“ ir jį keitusius sprendimus.

**7. Kokios korupcijos pasireiškimo tikimybės, priėmus šį sprendimą, korupcijos vertimas.** Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.** VšĮ Plungės rajono savivaldybės ligoninės iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.** VšĮ Plungės rajono savivaldybės ligoninei.

**11. Kita svarbi informacija.** Nėra.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė