|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS**  **DĖL KRASNOGORSKO (RUSIJOS FEDERACIJA) IR PLUNGĖS (LIETUVOS RESPUBLIKA) MIESTŲ SUSIGIMINIAVIMO SUTARTIES IR ATNAUJINTOS PARTNERYSTĖS SUTARTIES NUTRAUKIMO** |
| 2022 m. kovo 24 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 25 punktu, smerkdama Rusijos Federacijos vykdomą karinę agresiją prieš taikius, nekaltus civilius žmones ir nepriklausomą Ukrainos Respubliką bei atsižvelgdama į Plungės rajono savivaldybės tarybos Ryšiams su užsieniu komisijos 2022 m. kovo 3 d. posėdžio Nr. TK- 18 nutarimą, Plungės rajono savivaldybės taryba n u s p r e n d ž i a:

1. Nutraukti Krasnogorsko (Rusijos Federacija) ir Plungės (Lietuvos Respublika) miestų susigiminiavimo sutartį, pasirašytą 2003 m. liepos 4 d. Plungės rajono savivaldybės mero Vyganto Danilavičiaus ir 2003 m. rugsėjo 15 d. - Boriso Jegorovičiaus Rasskazovo, bei 2013 m. birželio 15 d. pasirašytą Atnaujintą partnerystės sutartį.
2. Pripažinti netekusiu galios Plungės rajono savivaldybės tarybos 2003 m. gegužės 15 d. sprendimą Nr. 1-86 „Dėl susigiminiavimo sutarties su Krasnogorsku patvirtinimo“.

Savivaldybės meras

SUDERINTA:

Administracijos direktorius M. Kaunas

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė Strateginio planavimo ir investicijų skyriaus vedėja Ž. Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL KRASNOGORSKO (RUSIJOS FEDERACIJA) IR PLUNGĖS (LIETUVOS RESPUBLIKA) MIESTŲ SUSIGIMINIAVIMO SUTARTIES IR ATNAUJINTOS PARTNERYSTĖS SUTARTIES NUTRAUKIMO“**

2022 m. kovo 4 d.

Plungė

**1. Parengto teisės akto projekto tikslai**

Sprendimo projekto tikslas –vienašališkai nutraukti Krasnogorsko (Rusijos Federacija) ir Plungės (Lietuvos Respublika) miestų susigiminiavimo sutartį, pasirašytą 2003 m. liepos 4 d. Plungės rajono mero Vyganto Danilavičiaus ir 2003 m. rugsėjo 15 d. - Boriso Jegorovičiaus Rasskazovo ir 2013 m. birželio 15 d. pasirašytą atnaujintą partnerystės sutartį.

**2.** **Teisės akto projekto esmė, rengimo priežastys ir motyvai.**

2022 m. vasario 24 d. pradėta Rusijos Federacijos plati karinė agresija prieš Ukrainą.

**3. Lėšų poreikis (jeigu teisės aktui įgyvendinti reikalingos lėšos). -**

**4. Laukiami rezultatai.**

Nutraukta Krasnogorsko ir Plungės bendradarbiavimo sutartis.

**5. Kita svarbi informacija**

1. Krasnogorsko ir Plungės miestų susigiminiavimo sutartis lietuvių ir rusų kalbomis, 2 lapai.

2. Partnerystės sutarties atnaujinimas lietuvių ir rusų kalbomis, 2 lapai.

3. Plungės rajono savivaldybės tarybos 2003 m. gegužės 15 d. sprendimas Nr. 1-86 „Dėl susigiminiavimo sutarties su Krasnogorsku patvirtinimo“, 2 lapai.

4. Plungės rajono savivaldybės tarybos Komisijos ryšiams su užsieniu 2022 m. kovo 3 d. posėdžio protokolo Nr. TK-18 išrašas, 1 lapas.

**6. Numatomo teisinio reguliavimo poveikio vertinimas\* -**

**Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Strateginio planavimo ir investicijų skyriaus vedėja Žaneta Vaitkuvienė