**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL KOMISIJOS SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI SUDARYMO IR SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI KOMISIJOS NUOSTATŲ PATVIRTINIMO**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2021 m. gegužės 27 d. sprendimu Nr. T1-168, VII skyriaus 133 ir 136 punktais bei Plungės garbės piliečio vardo suteikimo nuostatų, patvirtintų Plungės rajono savivaldybės tarybos 2021 m. gruodžio 27 d. sprendimu Nr. T1-329, II skyriaus 11 punktu, Plungės rajono savivaldybės taryba n u s p r e n d ž i a:

1. Sudaryti Komisiją siūlymams dėl Plungės garbės piliečio vardo suteikimo nagrinėti IX šaukimo Savivaldybės tarybos įgaliojimų kadencijai:

\_\_\_\_\_\_\_\_\_\_\_\_\_\_\_\_\_, Plungės rajono savivaldybės tarybos narys (opozicijos atstovas);

\_\_\_\_\_\_\_\_\_\_\_\_\_\_\_\_\_, Plungės rajono savivaldybės tarybos narys (daugumos atstovas);

Gintaras Ramonas, Plungės rajono savivaldybės administracijos atstovas;

Rūta Jonušienė, Plungės rajono savivaldybės administracijos atstovė;

Aldona Kuprelytė, Plungės rajono savivaldybės Kultūros ir meno tarybos atstovė;

Judita Stankutė, Plungės rajono savivaldybės Kultūros ir meno tarybos atstovė;

Paulius Zakalskis, Plungės rajono savivaldybės Švietimo tarybos atstovas;

Darius Bieliauskas, Plungės pramonininkų sąjungos atstovas;

Rolandas Mačiuitis, Plungės rajono savivaldybės Sporto tarybos atstovas;

Virgina Butkienė, Plungės rajono savivaldybės seniūnaičių atstovė;

Dalia Jankauskienė, Plungės rajono savivaldybės bendruomeninių organizacijų tarybos atstovė.

2. Savivaldybės mero teikimu, o jo nesant, - jį pavaduojančio asmens teikimu, Komisijos pirmininku (-e) paskirti \_\_\_\_\_\_\_\_\_\_\_\_\_\_\_\_\_.

3. Patvirtinti Siūlymams dėl Plungės garbės piliečio vardo suteikimo nagrinėti komisijos nuostatus (pridedama).

4. Pripažinti netekusiu galios Plungės rajono savivaldybės tarybos 2019 m. spalio 31 d. sprendimą Nr. T1-239 „Dėl Komisijos siūlymams dėl Plungės garbės piliečio vardo suteikimo nagrinėti sudarymo“.

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytojas Algirdas Eidukaitis

Juridinio ir personalo administravimo skyriaus vedėjas Vytautas Tumas

Architektūros ir teritorijų planavimo skyriaus vedėjas Tomas Jocys

Projektą rengė Architektūros ir teritorijų planavimo skyriaus vyr. specialistas Gintaras Ramonas

PATVIRTINTA

Plungės rajono savivaldybės tarybos

2022 m. kovo 24 d.

sprendimu Nr. T1-

**SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI KOMISIJOS NUOSTATAI**

**I SKYRIUS**

**BENDROSIOS NUOSTATOS**

1. Siūlymams dėl Plungės garbės piliečio vardo suteikimo nagrinėti komisija (toliau – Komisija) yra nuolatinė Plungės rajono savivaldybės (toliau – Savivaldybė) komisija, sudaroma Savivaldybės tarybos kadencijos laikotarpiui.
2. Komisijos darbo nuostatai (toliau – Nuostatai) reglamentuoja Komisijos tikslus, uždavinius, funkcijas, teises, darbo organizavimo principus, atsakomybę ir kitus su Komisijos veikla susijusius klausimus.
3. Komisija savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos viešojo administravimo įstatymu, Savivaldybės tarybos veiklos reglamentu, Plungės garbės piliečio vardo suteikimo nuostatais, kitais teisės aktais ir šiais Nuostatais.
4. Komisijos sudėtį, jos narių skaičių ir Nuostatus tvirtina Plungės rajono savivaldybės taryba (toliau – Savivaldybės taryba).
5. Komisiją sudaroma iš 11 narių: du – Savivaldybės tarybos nariai (vienas - daugumos ir vienas - opozicijos), du – Savivaldybės administracijos atstovai, du – Savivaldybės Kultūros ir meno tarybos atstovai, vienas – Savivaldybės Švietimo tarybos atstovas, vienas – Savivaldybės seniūnaičių atstovas, vienas – Plungės pramonininkų sąjungos atstovas, vienas – Bendruomeninių organizacijų tarybos atstovas, vienas – Sporto tarybos atstovas.
6. Komisijos pirmininkas teikiamas tvirtinti Savivaldybės tarybai mero teikimu.

**II SKYRIUS**

**KOMISIJOS TIKSLAS, UŽDAVINYS IR FUNKCIJOS**

1. Komisijos tikslas – išnagrinėti gautus siūlymus dėl Plungės garbės piliečio (toliau – Garbės pilietis) vardo suteikimo.
2. Komisijos uždavinys – užtikrinti, kad Reglamento nuostatos atitiktų Lietuvos Respublikos Konstitucijos, Lietuvos Respublikos vietos savivaldos įstatymo, Lietuvos Respublikos viešojo administravimo įstatymo ir kitų teisės aktų reikalavimus.
3. Komisija vykdo šias funkcijas:

9.1. nagrinėja ir vertina gautus siūlymus dėl Plungės garbės piliečio vardo suteikimo;

9.2. teikia Savivaldybės tarybai asmenų kandidatūras dėl Garbės piliečio vardo suteikimo;

teikia siūlymus ir išvadas dėl Nuostatų pakeitimo, papildymo;

1. Komisija gali vykdyti ir kitas funkcijas, susijusias su Komisijos uždaviniais, neprieštaraujančias Lietuvos Respublikos teisės aktams.

**III SKYRIUS**

**KOMISIJOS TEISĖS**

1. Komisija, įgyvendindama jai pavestas funkcijas, turi teisę:

11.1. prašyti pareiškėjų trūkstamos papildomos informacijos apie pasiūlytus kandidatus ir jų veiklą, o pareiškėjai privalo pateikti reikalaujamą informaciją per 5 darbo dienas Komisijos nurodyta forma;

11.2. susipažinti su informacija, susijusia su siūlymų nagrinėjimu.

**IV SKYRIUS**

**KOMISIJOS DARBO ORGANIZAVIMAS**

1. Komisija siūlymus dėl Garbės piliečio nagrinėja posėdžiuose, kuriuos prireikus šaukia Komisijos pirmininkas arba jo įgaliotas Komisijos narys. Komisijos posėdis protokoluojamas. Komisijos posėdžio protokolą pasirašo Komisijos (posėdžio) pirmininkas ir sekretorius. Protokolas registruojamas Savivaldybės administracijos dokumentų valdymo sistemoje „Kontora“. Komisijos sekretoriumi Plungės rajono savivaldybės administracijos direktorius savo įsakymu paskiria Plungės rajono savivaldybės administracijos darbuotoją ar valstybės tarnautoją.
2. Komisijos posėdžiui vadovauja pirmininkas. Jo nesant, - Komisijos pirmininko paskirtas arba Komisijos posėdžio metu išrinktas kitas Komisijos narys.
3. Komisijos pirmininkas planuoja ir organizuoja Komisijos darbą, pirmininkauja posėdžiuose, sudaro Komisijos posėdžių darbotvarkę.
4. Jei dėl nepaprastosios padėties, ekstremaliosios situacijos ar karantino Komisijos posėdžiai negali vykti Komisijos nariams posėdyje dalyvaujant fiziškai, Komisijos posėdžiai gali vykti nuotoliniu būdu realiuoju laiku elektroninių ryšių priemonėmis.
5. Komisijos posėdis laikomas teisėtu, jei jame dalyvauja ne mažiau kaip 2/3 visų Komisijos narių.
6. Komisija priima sprendimą teikti Savivaldybės tarybai konkrečias kandidatūras Garbės piliečio vardui suteikti.
7. Dėl kandidatų Garbės piliečio vardui suteikti Komisijos nariai balsuoja atviru balsavimu. Komisijos nariai turi po vieną balsą kiekvienam siūlymui (balsuojama „už“, „prieš“ ar „susilaiko“).
8. Komisija Savivaldybės tarybai teikia kandidatą (-us) Garbės piliečio vardui suteikti, kuris gavo ne mažiau kaip 2/3 visų posėdyje dalyvavusių Komisijos narių balsų. Jei balsai pasiskirsto po lygiai, sprendimą lemia Komisijos pirmininko balsas.
9. Jei nė vienas iš kandidatų negavo 19 punkte nustatyto balsų skaičiaus, Komisija priima sprendimą atsisakyti teikti pasiūlymą svarstyti Savivaldybės tarybai dėl Garbės piliečio vardo suteikimo.
10. Komisijos sprendimas atsisakyti teikti pasiūlymą svarstyti Savivaldybės tarybai yra galutinis.
11. Siekiant apsaugoti kandidatų privatumą, Komisijos posėdžiai yra uždari, jų sprendimai neviešinami, tik perduodami Savivaldybės tarybai.
12. Komisijos nariai ir Komisijos sekretorius įsipareigoja neatskleisti posėdyje nagrinėtos ar kitos su Komisijos darbo procedūromis susijusios informacijos ir Komisijos priimto sprendimo.
13. Komisijos narys Komisijos posėdyje, prieš pradedant svarstyti siūlymą, kuris jam sukelia interesų konfliktą, privalo informuoti Komisiją apie esamą interesų konfliktą, pareikšti apie nusišalinimą ir, jeigu Komisija nusišalinimą priima, jokia forma nedalyvauti toliau svarstant siūlymą. Komisijos nario nusišalinimas priimamas posėdyje dalyvaujančių Komisijos narių balsų dauguma.
14. Susiklosčius atitinkamai situacijai, Komisija gali teikti Savivaldybės tarybai siūlymą dėl Garbės piliečio vardo panaikinimo.

**V SKYRIUS**

**BAIGIAMOSIOS NUOSTATOS**

1. Komisijos sudėtis ir Nuostatai keičiami Savivaldybės tarybos sprendimu.
2. Komisija yra atskaitinga Savivaldybės tarybai.
3. Komisijos veiklos dokumentai saugomi Lietuvos Respublikos archyvų įstatymo ir kitų teisės aktų nustatyta tvarka.
4. Komisijos posėdžiams reikalingas patalpas, techninį aptarnavimą suteikia Plungės rajono savivaldybės administracija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL KOMISIJOS SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI SUDARYMO IR SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI KOMISIJOS NUOSTATŲ PATVIRTINIMO“**  2022 m. kovo 7 d.  Plungė |

**1. Parengto teisės akto projekto tikslai, problemos esmė.** Tikslas patvirtinti Komisiją siūlymams dėl Plungės garbės piliečio vardo suteikimo nagrinėti ir patvirtinti Komisijos nuostatus. Šiuo metu Plungės garbės piliečio vardo suteikimas negalimas nepasitvirtinus šio sprendimo.

**2. Kaip šiuo metu yra sprendžiami projekte aptarti klausimai.**

Šiuo metu tebegalioja senoji komisijos sudėtis, o komisija vadovaujasi Plungės garbės piliečio nuostatomis.

**3. Kodėl būtina priimti sprendimą, kokių pozityvių rezultatų laukiama.**

Senoji komisija negali veikti, kadangi neatitinka naujai patvirtintų Plungės garbės piliečio vardo suteikimo nuostatų, pagal Vietos savivaldos įstatymą visos komisijos turi turėti patvirtintą darbo tvarką, šiuo atveju komisijos nuostatų nebuvo patvirtinta.

**4. Pateikti skaičiavimus, išlaidų sąmatas, nurodyti finansavimo šaltinius.**

Finansavimo šaltinis – Plungės rajono savivaldybė.

**5. Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta.**

Priėmus sprendimą, bus sudaryta nauja Komisija, kuri atitiks Garbės piliečio vardo suteikimo nuostatus ir patvirtinti komisijos nuostatai, kuri apibrėžia komisijos veikos tikslus, uždavinius, funkcijas, narių teises ir pareigas, sprendimų priėmimą ir jų įforminimą.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

1. Plungės rajono savivaldybės tarybos 2019 m. spalio 31 d. sprendimą Nr. T1-239 „Dėl Komisijos siūlymams dėl Plungės garbės piliečio vardo suteikimo nagrinėti sudarymo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas pagal Plungės rajono savivaldybės tarybos 2021 m. gruodžio 27 d. sprendimo Nr. T1-329 II skyriaus 11 punkto nuostatas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. –**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. –**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *-* | *-* |
| *Socialinei aplinkai* | *-* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas Architektūros ir teritorijų planavimo skyriaus vyr. specialistas Gintaras Ramonas