**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2016 M. GRUODŽIO 22 D. SPRENDIMO NR. T1-305 ,,DĖL INTEGRALIOS PAGALBOS PASLAUGŲ TEIKIMO ASMENIMS NAMUOSE TVARKOS APRAŠO IR DIENOS SOCIALINĖS GLOBOS PASLAUGŲ ASMENIMS TEIKIMO NAMUOSE KAINOS PATVIRTINIMO“ PAKEITIMO** |
| 2022 m. kovo 24 d. Nr. T1- |
| Plungė |

Atsižvelgdama į Lietuvos Respublikos socialinės apsaugos ir darbo ministerijos 2021 m. rugsėjo 15 d. raštą Nr. (19.4E-33) SD-4326 „Dėl integralios pagalbos teikimo“, Plungės rajono savivaldybės taryba nusprendžia:

1. Pakeisti Integralios pagalbos paslaugų teikimo asmenims namuose tvarkos aprašą, patvirtintą Plungės rajono savivaldybės tarybos 2016 m. gruodžio 22 d. sprendimu Nr. T1-305:

1. Pakeisti Aprašo 8 punktą ir jį išdėstyti taip:

,,8. Integralią pagalbą Plungės rajono savivaldybėje organizuoja, koordinuoja ir teikiaPlungės socialinių paslaugų centras (toliau - Centras).“

2. Pakeisti Aprašo 23 punktą ir jį išdėstyti taip:

,,23. Asmens dienos globos poreikis nustatomas vadovaujantis Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtinta Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (su pakeitimais), užpildant priedą.“

3. Pakeisti Aprašo 27 punktą ir jį išdėstyti taip:

,,27. Asmens prašymas - paraiška socialinėms paslaugoms gauti, dienos globos ir slaugos poreikio vertinimo metu užpildytos formos, finansinių galimybių vertinimai ir kiti dokumentai, reikalingi integraliai pagalbai asmens namuose skirti, perduodami Komisijai priimtiprotokolinį nutarimą dėl integralios pagalbos asmeniui skyrimo (neskyrimo).“

4. Pakeisti Aprašo 28 punktą ir jį išdėstyti taip:

,,28. Plungės rajono savivaldybės administracijos direktorius ar jo įgaliotas asmuo, įvertinęs Komisijos protokolinį nutarimą, priima sprendimą ir užpildo socialinės apsaugos ir darbo ministro įsakymu patvirtintą Sprendimo dėl socialinių paslaugų ir specialiosios pagalbos priemonių asmeniui skyrimo formą (SP-9).

Integralios pagalbos paslaugos asmeniui skiriamos per 20 kalendorinių dienų nuo visų dokumentų pateikimo Savivaldybės administracijai dienos.“

5. Pakeisti Aprašo 33 punktą ir jį išdėstyti taip:

,,33. Slaugos paslaugos asmens namuose, teikiant integralią pagalbą, teikiamos nemokamai.“

6. Pakeisti Aprašo 36 punktą ir jį išdėstyti taip:

,,36. Asmens (šeimos narių) finansines galimybes vertina Centro direktoriaus paskirti socialiniai darbuotojai, vadovaudamiesi Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“ (su pakeitimais), bei Mokėjimo už socialines paslaugas Plungės rajono savivaldybėje tvarkos aprašu, patvirtintu Plungės rajono savivaldybės tarybos 2020 m. balandžio 23 d. sprendimu Nr. T1-61 (su pakeitimais).“

7. Pakeisti Aprašo 55.3 papunktį ir jį išdėstyti taip:

,,55.3. išvykus nuolat gyventi į kitą savivaldybę;“

8. Pakeisti Aprašo 60 punktą ir jį išdėstyti taip:

,,60. Slaugos paslaugos, teikiamos asmens namuose, finansuojamos Savivaldybės biudžeto lėšomis, kompensuojant iš Europos Sąjungos struktūrinių fondų lėšų Savivaldybės biudžeto nuo 2022 m. sausio 1 d. panaudotas lėšas integraliai pagalbai teikti.“

9. Pakeisti Aprašo 61 punktą ir jį išdėstyti taip:

,,61. Integralios pagalbos paslaugos gali būti finansuojamos ir iš kitų finansavimo šaltinių.“

10. Pakeisti Aprašo 62 punktą ir jį išdėstyti taip:

,,62. Integralią pagalbą teikianti įstaiga (Centras) atsako už lėšų, skirtų integralios pagalbos paslaugoms finansuoti, tinkamą panaudojimą.“

11. Papildyti Aprašą 68 punktu ir jį išdėstyti taip:

,,68. Tai, kas nereglamentuota Apraše, sprendžiama taip, kaip numatyta kituose Lietuvos Respublikos teisės aktuose.“

2. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt) .

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Socialinės paramos skyriaus vedėja Jolanta Puidokienė

Kalbos tvarkytojas Algirdas Eidukaitis

Juridinio ir personalo administravimo skyriaus vedėjas Vytautas Tumas

Sprendimą rengė

Socialinės paramos skyriaus vyr. specialistė Kristina Karalienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL PLUNGĖS RAJONO SAVIVALDYBĖS TARYBOS 2016 M. GRUODŽIO 22 D. SPRENDIMO NR. T1-305 ,,DĖL INTEGRALIOS PAGALBOS PASLAUGŲ TEIKIMO ASMENIMS NAMUOSE TVARKOS APRAŠO IR DIENOS SOCIALINĖS GLOBOS PASLAUGŲ ASMENIMS TEIKIMO NAMUOSE KAINOS PATVIRTINIMO“ PAKEITIMO“** |
| 2022 m. kovo 8 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projekto tikslas – papildyti ir patikslinti Integralios pagalbos paslaugų teikimo asmenims namuose tvarkos aprašą, patvirtintą Plungės rajono savivaldybės tarybos 2016 m. gruodžio 22 d. sprendimu Nr. T1-305 ,,Dėl Integralios pagalbos paslaugų teikimo asmenims namuose tvarkos aprašo ir dienos socialinės globos paslaugų asmenims teikimo namuose kainos patvirtinimo“ (toliau -Aprašas).

Sprendimo priėmimą lėmė poreikis patikslinti ir papildyti Aprašo nuostatas, nes Plungės socialinių paslaugų centras (toliau - Centras) baigė įgyvendinti projektą „Integralios pagalbos (socialinės globos ir slaugos) į namus teikimas Plungės rajone“ pagal 2016-2020 metų Europos Sąjungos fondų Investicijų veiksmų programą (toliau - Projektas). Būtina numatyti, kaip įtvirtinti šių paslaugų teikimo finansavimą, įgyvendinus Projektą.

Lietuvos Respublikos socialinės apsaugos ir darbo ministerija (toliau – Ministerija) 2021 m. rugsėjo 15 d. rašte Nr. (19.4E-33)SD-4326 „Dėl integralios pagalbos teikimo“ informavo, kad šiuo metu neturi galimybių skirti papildomų Europos Sąjungos struktūrinių fondų lėšų integralios pagalbos projektų tęstinumui, todėl pasiūlė integralios pagalbos asmens namuose paslaugas finansuoti Savivaldybės biudžeto lėšomis ir patikino, kad nuo 2022 m. sausio 1 d. teikiant integralią pagalbą slaugos paslaugų patirtas išlaidas bus galima kompensuoti Europos Sąjungos struktūrinių fondų lėšomis, kurios numatytos 2021–2027 metų Europos Sąjungos fondų Investicijų programos projekte.

Savivaldybėje integralios pagalbos paslaugomis vienu metu naudojasi 30-33 (per metus - 44) gyventojai. Šios paslaugos neįgaliesiems ir jų šeimų nariams yra labai reikalingos, nes jos sudaro sąlygas asmeniui su sunkia negalia gauti slaugos ir socialines paslaugas, kurios patenkina jo individulius poreikius. Teikiant minėtas paslaugas asmeniui, jis ilgiau galės gyventi savo namuose, taip išvengdamas institucinės socialinės globos.

**2. Kaip šiuo metu yra sprendžiami projekte aptarti klausimai.**

Šiuo metu galioja Integralios pagalbos paslaugų teikimo asmenims namuose tvarkos aprašas, patvirtintas Plungės rajono savivaldybės tarybos 2016 m. gruodžio 22 d. sprendimu Nr. T1-305 ,,Dėl Integralios pagalbos paslaugų teikimo asmenims namuose tvarkos aprašo ir dienos socialinės globos paslaugų asmenims teikimo namuose kainos patvirtinimo“, kurį reikalinga tikslinti. Ministerijos prašymu, sutartys su paslaugos gavėjais dėl integralios pagalbos paslaugų nėra nutrauktos.

**3. Kodėl būtina priimti sprendimą, kokių pozityvių rezultatų laukiama.**

Savivaldybėje gyvenantiems asmenims su sunkia negalia bus užtikrintas dienos socialinės globos ir slaugos paslaugų, teikiamų asmens namuose, tęstinumas.

**4. Siūlomos teisinio reguliavimo nuostatos.**

Sprendimo projektu bus patikslintos tvarkos Aprašo nuostatos pasibaigus Projektui ir įtvirtintas slaugos paslaugų finansavimas iš Savivaldybės biudžeto lėšų.

**5. Pateikti skaičiavimus, išlaidų sąmatas, nurodyti finansavimo šaltinius.**

Integrali pagalba susideda iš socialinės globos ir slaugos paslaugų.

Dienos socialinės globos asmens namuose finansavimo šaltiniai:

- asmens mokėjimo dalis, nustatyta vadovaujantis teisės aktais, reglamentuojančiais minėto dydžio nustatymą;

- valstybės biudžeto specialiosios tikslinės dotacijos Savivaldybės biudžetui asmeniui su sunkia negalia socialinei globai organizuoti dalis.

Slaugos paslaugos nuo 2022 m. sausio 1 d. asmeniui su sunkia negalia ir toliau teikiamos nemokamai už Savivaldybės biudžeto lėšas, kurių 8 etatams išlaikyti skirta 112,2 tūks. eurų per metus. Šias Savivaldybės biudžeto panaudotas lėšas nuo 2022 m. sausio 1 d. teikiant integralią pagalbą numatoma kompensuoti iš Europos Sąjungos struktūrinių fondų lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Bus tinkamai įgyvendinama Integralios pagalbos Plungės rajono savivaldybėje teikimo ir finansavimo tvarka. Sprendimo projekto antikorupciniu požiūriu vertinti nebūtina, nes korupcijos pasireiškimo galimybių nėra.

**8. Nurodyti, kieno iniciatyva sprendimo projektas yra parengtas.**

Sprendimo projekto iniciatorius - Plungės rajono savivaldybės administracijos Socialinės paramos skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą išsiųsti Centrui. Taip pat sprendimą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt) .

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir **kita**.)

Ministerijos 2021 m. rugsėjo 15 d. raštas Nr. (19.4E-33)SD-4326 „Dėl integralios pagalbos teikimo“ (pridedama).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Plungės rajono savivaldybės administracijos

Socialinės paramos skyriaus

vyr. specialistė\_\_\_\_\_\_\_\_\_\_\_\_\_\_\_\_\_\_\_\_ Kristina Karalienė

(pareigos) (parašas) (vardas, pavardė)

**Elektroninio dokumento nuorašas**



**LIETUVOS RESPUBLIKOS SOCIALINĖS APSAUGOS IR DARBO MINISTERIJA**

Biudžetinė įstaiga, A.Vivulskio g. 11, LT-03162 Vilnius, tel. (8 5) 266 8176, (8 5) 266 8169, faks. (8 5) 266 4209,

el. p. post@socmin.lt, [https://socmin.lrv.lt.](https://socmin.lrv.lt/)

Duomenys kaupiami ir saugomi Juridinių asmenų registre, kodas 1886 03515 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybių administracijoms

Kopija

Lietuvos savivaldybių administracijai

**DĖL INTEGRALIOS PAGALBOS TEIKIMO**

Socialinės apsaugos ir darbo ministerija (toliau – ministerija), įvertino integralios

pagalbos projektų koordinatoriaus informaciją apie šių projektų pabaigos terminus ir pažymi, kad ES struktūrinių fondų lėšos, numatytos 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonei Nr. 08.4.1-ESFA-V-418 „Integrali pagalba į namus“ (toliau – Priemonė) įgyvendinti (per 16,3 mln. EUR), 2016 m. Lietuvos Respublikos socialinės apsaugos ir darbo ministro įsakymais buvo paskirstytos pagal gautus projektinius pasiūlymus dėl valstybės projektų įgyvendinimo Priemonės projektams įgyvendinti visose Lietuvos Respublikos savivaldybėse (išskyrus Neringos savivaldybę, jai pačiai atsisakius vykdyti projektą). Išaugus šios paslaugos poreikiui ir siekiant patenkinti integralios pagalbos poreikį tikslinės grupės asmenims bei užtikrinti paslaugos teikimo tęstinumą, 2019 m. du kartus buvo skirtas papildomas finansavimas šiems projektams įgyvendinti, kuris sudarė per 13,6 mln. ES struktūrinių fondų lėšų.

Šiuo metu ministerija neturi galimybių skirti papildomų ES struktūrinių fondų lėšų

integralios pagalbos projektams, kurių įgyvendinimas baigiasi 2021 m. rugpjūčio – gruodžio mėn., tačiau atkreipiame dėmesį, kad nuo 2020 m. liepos 1 d. įsigaliojo Ambulatorinių slaugos paslaugų namuose teikimo reikalavimų tvarkos aprašo, patvirtinto Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl Ambulatorinių slaugos paslaugų namuose teikimo reikalavimų tvarkos aprašo patvirtinimo“ aktuali redakcija, kurios tikslas – užtikrinti, kad pagalba asmens namuose būtų teikiama kompleksiškai, t. y. pagal asmens individualius poreikius būtų derinamas socialinių ir sveikatos priežiūros paslaugų teikimas. Ambulatorines slaugos paslaugas namuose teikianti įstaiga užtikrina socialinių paslaugų poreikio vertinimą ir teikimą savo pacientams jas teikdama pati arba pagal socialinių paslaugų teikimo sutartį su savivaldybe, kurios teritorijoje bus teikiamos paslaugos, ir su socialinių paslaugų į namus poreikį vertinančiomis ir šias paslaugas teikiančiomis įstaigomis. Todėl prašome pilna apimtimi teikti kompleksines – ambulatorines slaugos paslaugas namuose ir socialines paslaugas senyvo amžiaus asmenims ir asmenims su negalia, taip kaip ir numato minėtas tvarkos aprašas.

Pasibaigus integralios pagalbos projektui, prašome neatleisti darbuotojų ir tęsti

integralios pagalbos teikimą jos gavėjams, taip pat užtikrinti dienos socialinės globos paslaugų teikimo tęstinumą. Siūlome integralios pagalbos į namus paslaugas finansuoti savo biudžetų lėšomis, arba perskirstyti piniginei socialinei paramai skirtas ir nepanaudotas lėšas. Nuo 2022 m. sausio 1 d. teikiant integralią pagalbą patirtas išlaidas bus galima kompensuoti ES struktūrinių fondų lėšomis.

Pažymime, kad 2021–2027 metų Europos Sąjungos fondų investicijų programos projekte yra numatyta skirti lėšas integraliai pagalbai teikti. Naujajame etape taip pat planuojama teikti integralią pagalbą ikimokyklinio amžiaus vaikams, kurie dėl savo negalios pobūdžio yra ugdomi namuose.

Viceministrė Vilma Augienė

Dalia Filipavičiūtė, tel. Nr. 8 658 60 131, el. p. dalia.filipaviciute@socmin.lt

|  |  |
| --- | --- |
| **DETALŪS METADUOMENYS** | |
| **Dokumento sudarytojas (-ai)** | Socialinės apsaugos ir darbo ministerija |
| **Dokumento pavadinimas (antraštė)** | DĖL INTEGRALIOS PAGALBOS TEIKIMO |
| **Dokumento registracijos data ir numeris** | 2021-09-15 Nr. (19.4E-33)SD-4326 |
| **Dokumento gavimo data ir dokumento gavimo registracijos numeris** | - |
| **Dokumento specifikacijos identifikavimo žymuo** | ADOC-V1.0 |
| **Parašo paskirtis** | Pasirašymas |
| **Parašą sukūrusio asmens vardas, pavardė ir pareigos** | Vilma Augienė Viceministrė |
| **Parašo sukūrimo data ir laikas** | 2021-09-15 15:04 |
| **Parašo formatas** | Trumpalaikio galiojimo (XAdES-T) |
| **Laiko žymoje nurodytas laikas** | 2021-09-15 15:04 |
| **Informacija apie sertifikavimo paslaugų teikėją** | EID-SK 2016 |
| **Sertifikato galiojimo laikas** | 2020-11-24 16:18 - 2025-11-23 23:59 |
| **Parašo paskirtis** | Registravimas |
| **Parašą sukūrusio asmens vardas, pavardė ir pareigos** | Dokumentų valdymo sistema Avilys |
| **Parašo sukūrimo data ir laikas** | 2021-09-15 15:26 |
| **Parašo formatas** | Einamojo galiojimo (XAdES-EPES) |
| **Laiko žymoje nurodytas laikas** |  |
| **Informacija apie sertifikavimo paslaugų teikėją** | RCSC IssuingCA |
| **Sertifikato galiojimo laikas** | 2019-09-25 15:15 - 2022-09-24 15:15 |
| **Informacija apie būdus, naudotus metaduomenų vientisumui užtikrinti** | - |
| **Pagrindinio dokumento priedų skaičius** | 0 |
| **Pagrindinio dokumento pridedamų dokumentų skaičius** | 0 |
| **Programinės įrangos, kuria naudojantis sudarytas elektroninis dokumentas, pavadinimas** | Dokumentų valdymo sistema Avilys, versija 3.5.48 |
| **Informacija apie elektroninio dokumento ir elektroninio (-ių) parašo (-ų) tikrinimą (tikrinimo data)** | Tikrinant dokumentą nenustatyta jokių klaidų (2022-03-06) |
| **Elektroninio dokumento nuorašo atspausdinimo data ir ją atspausdinęs darbuotojas** | 2022-03-06 nuorašą suformavo Kristina Karalienė |
| **Paieškos nuoroda** | - |
| **Papildomi metaduomenys** | - |