|  |
| --- |
| **Projektas** |

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PAVEDIMO PLUNGĖS RAJONO SAVIVALDYBĖS KONTROLĖS IR AUDITO TARNYBAI**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu, Plungės rajono savivaldybės taryba n u s p r e n d ž i a:

1. Pavesti Plungės rajono savivaldybės Kontrolės ir audito tarnybai atlikti Plungės rajono savivaldybės visuomenės sveikatos biuro 2019-2021 metų laikotarpio veiklos auditą ir įvertinti:

1.1. Visuomenės sveikatos biurui skiriamų lėšų panaudojimo efektyvumą pagal įstaigoje patvirtintas programas;

1.2. Priedų prie darbo užmokesčio skyrimo tvarką ir jos laikymąsi;

1.3. Visuomenės sveikatos biuro veiklos funkcijas, jų atitikimą gaunamam finansavimui;

1.4. Ar vyksta Visuomenės sveikatos biuro bendradarbiavimas su Plungės rajono savivaldybės pirminės sveikatos priežiūros centrais, gerinant prevencinį gyventojų sveikatos švietimą, ir ar jis efektyvus.

2. Veiklos auditą atlikti iki 2022 m. rugsėjo 15 d.

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytojas Algirdas Eidukaitis

Sprendimą ruošė Juridinio ir personalo administravimo skyriaus vedėjas Vytautas Tumas

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE TARYBOS SPRENDIMO PROJEKTO**

**„DĖL PAVEDIMO PLUNGĖS RAJONO SAVIVALDYBĖS KONTROLĖS IR AUDITO TARNYBAI“**

2022 m. kovo 4 d.

**1. Parengto teisės akto projekto tikslai, uždaviniai, problemos esmė.**

Plungės rajono savivaldybės taryba protokoliniu nutarimu (2022 m. vasario 10 d. protokolo išrašas Nr. T-1) pritarė Savivaldybės mero pavaduotojos A. Beierle Eigirdienės pasiūlymui pavesti Kontrolės ir audito tarnybai iki spalio mėnesį vyksiančio tarybos posėdžio atlikti Visuomenės sveikatos biuro veiklos auditą.

**2. Kaip šiuo metu yra sprendžiami projekte aptarti klausimai.**

Kontrolės ir audito tarnybos veiklos plane yra numatytas finansinis Visuomenės sveikatos biuro auditas.

**3. Kodėl būtina priimti sprendimą, kokių pozityvių rezultatų laukiama.**

Bus įvertintos sprendimo projekte nustatytos veiklos sritys ir prireikus - pateiktos rekomendacijos veiklai tobulinti.

**4. Siūlomos teisinio reguliavimo nuostatos.**

Pavesti Plungės rajono savivaldybės Kontrolės ir audito tarnybai atlikti Plungės rajono savivaldybės visuomenės sveikatos biuro veiklos auditą.

**5. Pateikti skaičiavimus, išlaidų sąmatas, nurodyti finansavimo šaltinius.**

Lėšų sprendimui įgyvendinti nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės tarybos.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Savivaldybės Kontrolės ir audito tarnybai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *\** |  |
| *Finansams* | *\** |  |
| *Socialinei aplinkai* | *\** |  |
| *Viešajam administravimui* | *\** |  |
| *Teisinei sistemai* | *\** |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* | *\** |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas Juridinio ir personalo administravimo skyriaus vedėjas Vytautas Tumas