**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI „TŪKSTANTMEČIO MOKYKLŲ“ PROGRAMOJE PARTNERIO TEISĖMIS**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 5 punktu, 16 straipsnio 4 dalimi, Tūkstantmečio mokyklų“ programos, patvirtintos Lietuvos Respublikos švietimo, mokslo ir sporto ministro 2022 m. sausio 31 d. įsakymu Nr. V-137 „Dėl „Tūkstantmečio mokyklų“ programos patvirtinimo“, 17.1. papunkčiu, Lietuvos Respublikos švietimo, mokslo ir sporto ministro 2022 m. sausio 31 d. įsakymu Nr. V-139 „Dėl 2021–2030 m. Plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonės Nr. 12-003-03-01-01 „Įgyvendinti „Tūkstantmečio mokyklų“ programą“ aprašo patvirtinimo“, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės dalyvavimui partnerio teisėmis „Tūkstantmečio mokyklų“ programoje (toliau – Programa).

2. Padengti „Tūkstantmečio mokyklų“ projekto (toliau – Projektas) pagal Programą įgyvendinti visas netinkamas finansuoti, tačiau Projektui būtinas, išlaidas ir tinkamas išlaidas, kurių nepadengia Projekto finansavimas.

3. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją pasirašyti visus Projektui įgyvendinti reikalingus dokumentus.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Kalbos tvarkytojas Algirdas Eidukaitis

Juridinio ir personalo administravimo skyriaus vedėjas Vytautas Tumas

Sprendimą rengė Švietimo ir sporto skyriaus vedėjas Gintautas Rimeikis

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO DALYVAUTI „TŪKSTANTMEČIO MOKYKLŲ“ PROGRAMOJE PARTNERIO TEISĖMIS“** |
| 2022 m. kovo 1 d.  Plungė |

**1. Parengto teisės akto projekto tikslai, uždaviniai, problemos esmė -** pritarti Plungės rajono savivaldybės dalyvavimui partnerio teisėmis „Tūkstantmečio mokyklų“ programoje.

**2. Kaip šiuo metu yra sprendžiami projekte aptarti klausimai.** Vykdomi parengiamieji darbai: 2021 m. Savivaldybės pažangos ataskaitos rengimas ir skelbimas ŠVIS-e, komunikacinės veiklos su ESFA bei su Savivaldybės švietimo įstaigų atstovais.

**3. Kodėl būtina priimti sprendimą, kokių pozityvių rezultatų laukiama.** Programos tikslas yra iki 2030 metų kiekvienoje Lietuvos savivaldybėje sukurti integralias, optimalias ir kokybiškas ugdymo (-si) sąlygas mokinių pasiekimų atotrūkiams mažinti. Laukiamas pokytis – lygiaverčių ugdymo (-si) sąlygų sudarymas ir mokinių pasiekimų atotrūkių mažinimas, savivaldybėje atveriant šiuolaikiškas, vaikų įvairovei ir jų poreikiams atviras mokyklas, kurios, veikdamos tinklaveikos principu, padės stiprėti ir kitoms savivaldybėje esančioms mokykloms, ypatingą dėmesį skiriant vadovų bei pedagoginių darbuotojų kompetencijoms stiprinti ir įtraukiojo ugdymo ekosistemai mokyklose sukurti. Programos uždaviniai: skatinti savivaldybėje pokyčius, nukreiptus į veikiančių mokyklų stiprinimą ir mokinių pasiekimų gerinimą jose; diegti mokyklose socialines inovacijas, padedančias mokyklų bendruomenėms edukacinėmis priemonėmis įveikti arba sumažinti neigiamų socialinių veiksnių (nepalanki mokinio socialinė, ekonominė ir kultūrinė aplinka, specialieji ugdymosi poreikiai, nepakankamas švietimo paslaugų prieinamumas ir pan.) įtaką mokinių, jų šeimų, vietos bendruomenės ir visuomenės socialinei raidai ir vystymuisi; sukurti mokyklose įtraukiojo ugdymo ekosistemą, padedančią kuo anksčiau atpažinti ir pagal kiekvieno galias ugdyti įvairių ugdymosi poreikių turinčius mokinius; diegti tinklaveika grįstą ugdymo organizavimą, atveriant galimybes materialiaisiais bei žmogiškaisiais ištekliais naudotis kitų mokyklų mokiniams ir mokytojams; modernizuoti mokyklų infrastruktūrą, siekiant įveiklinti turimą bei, esant poreikiui, sukurti naują.

**4. Siūlomos teisinio reguliavimo nuostatos.** Pritariama Plungės rajono savivaldybės dalyvavimui partnerio teisėmis „Tūkstantmečio mokyklų“ programoje**.**

**5. Pateikti skaičiavimus, išlaidų sąmatas, nurodyti finansavimo šaltinius.** Didžiausia galima projekto, įgyvendinamo pagal Programą, finansuojamoji dalis sudaro 100 proc. visų tinkamų finansuoti projekto išlaidų. Pareiškėjas (ESFA) ir (arba) partneris (Savivaldybė) savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų. Savivaldybės biudžeto lėšos gali būti reikalingos investiciniam projektui parengti (jei Pažangos plane suplanuotų investicijų į infrastruktūrą ar ilgalaikį turtą suma viršys 1 mln. Eur).

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra**.**

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės švietimo bendruomenės iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Europos socialinio fondo agentūrai (ESFA).

**11. Kita svarbi informacija**. Planuojama, kad pagal Programą kartu su Europos socialinio fondo agentūra (toliau – ESFA) bus įgyvendinamas projektas (savivaldybės projekte dalyvauja partnerio teisėmis), kuriame dalyvaus keturios Savivaldybės mokyklos: Plungės „Saulės“ gimnazija, Plungės Senamiesčio mokykla, Plungės „Ryto“ pagrindinė mokykla, Plungės akademiko Adolfo Jucio progimnazija.

Įgyvendinant projektą kartu su ESFA, bus rengiamas Plungės rajono savivaldybės švietimo pažangos planas. Planui įgyvendinti bus pasirašoma jungtinės veiklos sutartis, kurioje bus nurodyta preliminari finansavimo suma (planuojama, kad Savivaldybei gali būti skirta 1 500 000 Eur, kurie būtų įsisavinti per dvejus metus). Galutinė finansavimo suma ir kiti įsipareigojimai bus nustatyti, VšĮ Centrinei projektų valdymo agentūrai pasirašius sutartį su ESFA.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Pokyčiai, nukreipti į veikiančių mokyklų stiprinimą ir mokinių pasiekimų gerinimą jose* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Diegiant tinklaveika grįstą ugdymo organizavimą, atveriamos galimybės materialiaisiais bei žmogiškaisiais ištekliais naudotis kitų mokyklų mokiniams ir mokytojams* | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas Švietimo ir sporto skyriaus vedėjas Gintautas Rimeikis